Narodna skupština
20180523

Izgleda nisam bio u pravu, pa evo sada koristim vreme svoje i dobru volju da vam to malo pobliže objasnim. Ovo vreme, poštovani narodni poslanici, vi možete da koristite kada god poželite. Javite se za bilo koji amandman, po ovom zakonu o kome raspravljamo sad, ili po narednom zakonu, ili po onom koga ćemo pročitati kao poslednji u redu na ovoj sednici, po bilo kom amandmanu, svom ili tuđem, vi možete ovo vreme koje sam vam sada saopštio da koristite. To ne može da vam ugrozi niko. Druga je stvar i suštinski problem ovde, što ja vidim da neki ni sa tim vremenom koje imaju, a iznosi koliko iznosi, sada sam ga pročitao, ne znaju šta da rade. U toj situaciji kada se dogodi, a događa se nekima ovde hronično, uvek mogu da krive isključivo sami sebe, a našu poslaničku grupu, uz dužno poštovanje, ostavite na miru, neće vaša pozicija zbog toga biti bolja i neće vaše nezadovoljstvo zbog toga biti manji. Hvala lepo.